98. ΑΠΟΦΑΣΗ ΥΠΟΥΡΓΟΥ ΕΘΝΙΚΗΣ ΑΜΥΝΑΣ Αριθ. Φ.421.4/8/215628 α της 12/15 Δεκ. 1994 (ΦΕΚ Β΄933) Οριστική απόλυση οπλιτών και εφέδρων αξιωματικών από τις τάξεις των Ενόπλων Δυνάμεων Έχοντας υπόψη: α. Τις διατάξεις των άρθρ. 3 και 5 παρ. 1 του Νόμ. 1763/88 «Στρατολογία των Ελλήνων» (ΦΕΚ 57 Α΄) όπως αντικαταστάθηκε με το άρθρ. 15 του Νόμ. 1911/90 (ΦΕΚ 166 Α΄). β. Τις υφιστάμενες υπηρεσιακές ανάγκες. γ. Το γεγονός ότι από τις διατάξεις της απόφασης αυτής δεν προκαλείται δαπάνη σε βάρος του Κρατικού Προϋπολογισμού. δ. Σχετική πρόταση του Αρχηγού ΓΕΕΘΑ (Φ. 421.4/6/27.7.94), αποφασίζουμε: Άρθρ.1.-Οι υπόχρεοι πλήρους θητείας οπλίτες και πρότακτοι οπλίτες, που κατατάσσονται ή επανακατατάσσονται στις τάξεις των Ενόπλων Δυνάμεων από τη δημοσίευση της παρούσας για την εκπλήρωση στρατεύσιμης υποχρέωσης, απολύονται οριστικά από την επόμενη της ημερομηνίας κατά την οποία συμπληρώνουν τον παρακάτω χρόνο πραγματικής στρατιωτικής υπηρεσίας: α. 18 μηνών του Στρατού Ξηράς. β. 21 μηνών του Πολεμικού Ναυτικού. γ. 20 μηνών της Πολεμικής Αεροπορίας. Άρθρ.2.- Οι οπλίτες και οι πρότακτοι οπλίτες που είναι πατέρες ζώντων τέκνων ή τέκνου απολύονται οριστικά από τις τάξεις των Ενόπλων Δυνάμεων την επομένη της ημερομηνίας κατά την οποία συμπληρώνουν τον παρακάτω χρόνο πραγματικής στρατιωτικής υπηρεσίας: α) 4 μηνών: Οι πατέρες τριών ζώντων τέκνων και οι διατελούντες σε χηρεία πατέρες δύο ζώντων τέκνων. β) 9 μηνών: Οι πατέρες δύο ζώντων τέκνων και οι διατελούντες σε χηρεία πατέρες ενός ζώντος τέκνου. 2. Οι ΄Έφεδροι Αξιωματικοί, οι Δόκιμοι ΄Έφεδροι Αξιωματικοί και οι Επίκουροι Αξιωματικοί απολύονται οριστικά  από τις τάξεις των Ενόπλων Δυνάμεων, την επομένη της ημερομηνίας κατά την οποία συμπληρώνουν χρόνο πραγματικής στρατιωτικής υπηρεσίας 23 μηνών Σελ. 110,66064(β) Τεύχος 1384 Σελ. 88 Άρθρ.3.-1.Η υπ’ αριθ. Φ. 421.4/1/103859/Σ.1226/ 5 Μαρτ. 91 Απόφ. ΥΕΘΑ/ΓΕΕΘΑ/ΔΣΛ (ΦΕΚ -Β΄130), όπως ισχύει σήμερα, εξακολουθεί να εφαρμόζεται μόνο για όσους υπηρετούν στις Ένοπλες Δυνάμεις κατά τη δημοσίευση της παρούσας και εφόσον εκπληρώνουν χωρίς διακοπή τη στρατεύσιμη υποχρέωσή τους. Μετά την οριστική απόλυση αυτών παύει η ισχύς της. 2. Διοικητικές και ερμηνευτικές οδηγίες για την εφαρμογή της απόφασης αυτής εκδίδονται , εφόσον απαιτηθούν, από την Δνση Στρατολογικού του ΓΕΕΘΑ. 3. Η ισχύς της παρούσας αρχίζει από τη δημοσίευσή της στην Εφημερίδα της Κυβερνήσεως. 4. Η απόφαση αυτή να δημοσιευθεί στην Εφημερίδα της Κυβερνήσεως. 36.Β.α.98 Στρατολογία 